
REFERAT DE APROBARE
privind  darea în administrare către Serviciul Public de Alimentare cu Energie Termică aflat în subordinea Consiliului Local al Municipiului Drobeta Turnu Severin, a sistemului de alimentare cu energie termică (rețeaua de distribuție) 

                Având in vedere :
1. adresa nr. 7328/23.10.2023 emisă de către Serviciul Public de Alimentare cu Energie Termică referitoare la darea în administrare, a sistemului de alimentare cu energie termică (rețeaua de distribuție); 
1. procesul verbal de predare-primire nr. 7327/23.10.2023 încheiat între EURO INSOL SPRL, lichidator al Regiei Autonome pentru Activități Nucleare și Municipiul Drobeta Turnu Severin;
1. necesitatea derulării în condiții optime a activității de furnizare a agentului termic în Municipiul Drobeta Turnu Severin, în sezonul 2023-2024;		
1. Sentința nr. 375/05.05.2021 pronunțată de Tribunalul Mehedinți în dosarul nr. 5403/101/2015 rămasă definitivă prin respingerea recursului de către Curtea de Apel Craiova, conform deciziei nr. 120/25.01.2023; 
1. Dispozițiile art.3, alin.(1), din Legea nr. 51/08.03.2006 a serviciilor comunitare de utilități publice, republicată conform cărora ” (1) Serviciile de utilități publice sunt în responsabilitatea autorităților administrației publice locale sau, după caz, a asociațiilor de dezvoltare intercomunitară având ca scop serviciile de utilități publice, conform mandatelor acordate acestora prin hotărâri ale autorităților deliberative ale unităților administrativ-teritoriale membre. Serviciile de utilități publice se organizează și se gestionează cu respectarea prevederilor legale, potrivit hotărârilor adoptate de autoritățile deliberative ale unităților administrativ-teritoriale, în funcție de gradul de urbanizare, de importanța economico-socială a localităților, de mărimea și de gradul de dezvoltare ale acestora și în raport cu infrastructura tehnico-edilitară existentă. 
1. Dispozițiile art.4 alin (1) din Legea nr. 51/08.03.2006 a serviciilor comunitare de utilități publice, republicată conform cărora ” Sistemele de utilități publice sunt parte componentă a infrastructurii tehnico-edilitare a unităților administrativ-teritoriale”
1. Dispozițiile art. 28 alin (1) din Legea nr. 51/08.03.2006 a serviciilor comunitare de utilități publice, republicată conform cărora ” (1) Gestiunea directă este modalitatea de gestiune în care autoritățile deliberative și executive, în numele unităților administrativ-teritoriale pe care le reprezintă, își asumă și exercită nemijlocit toate competențele și responsabilitățile ce le revin potrivit legii cu privire la furnizarea/prestarea serviciilor de utilități publice, respectiv la administrarea, funcționarea și exploatarea sistemelor de utilități publice aferente acestora.”
1. Dispozițiile art. 2 alin.(2) din Legea nr. 325/14.07.2006 a serviciului public de alimentare cu energie termică conform cărora ” (2) Serviciul public de alimentare cu energie termică în sistem centralizat se realizează prin intermediul infrastructurii tehnico-edilitare specifice aparținând domeniului public sau privat al autorității administrației publice locale ori asociației de dezvoltare comunitară, care formează sistemul de alimentare centralizată cu energie termică al localității sau al asociației de dezvoltare comunitară, denumit în continuare SACET. Serviciul public de alimentare cu energie termică în sistem centralizat poate fi efectuat, în totalitate sau parțial, și de către operatori privați, prin concesionare, parteneriat public-privat sau în oricare altă formă prevăzută de lege”
1. Dispozițiile art. 2 alin.(3) din Legea nr. 325/14.07.2006 a serviciului public de alimentare cu energie termică conform cărora ” În sensul prezentei legi, SACET este alcătuit dintr-un ansamblu tehnologic și funcțional unitar constând din construcții, instalații, echipamente, dotări specifice și mijloace de măsurare destinat producerii, transportului, distribuției și furnizării energiei termice pe teritoriul localităților, care cuprinde:
1. a) centrale termice sau centrale electrice de termoficare;
1. b) rețele de transport;
1. c) puncte termice/stații termice;
1. d) rețele de distribuție;
1. e) construcții și instalații auxiliare;
1. f) branșamente, până la punctele de delimitare/separare a instalațiilor;
1. g) sisteme de măsură, control și automatizare.
1. Dispozițiile art. 8 alin.(1) din Legea nr. 325/14.07.2006 a serviciului public de alimentare cu energie termică conform cărora ” Înființarea, organizarea, coordonarea, monitorizarea și controlul serviciului public de alimentare cu energie termică constituie obligații ale autorităților administrației publice locale.”
1. Dispozițiile art. 11 alin.(1) din Legea nr. 325/14.07.2006 a serviciului public de alimentare cu energie termică conform cărora ” În cazul gestiunii directe, autoritățile administrației publice locale sau asociațiile de dezvoltare comunitară, după caz, își asumă nemijlocit toate sarcinile și responsabilitățile privind organizarea, conducerea, administrarea, exploatarea și finanțarea serviciului public de alimentare cu energie termică prin SACET.”
1. dispozițiile art. 867 din Legea nr. 287/2009 privin Codul Civil conform cărora ”dreptul de administrare se constituie prin hotărârea Guvernului, a Consiliului Județean sau după caz a Consiliului Local ... autoritățile prevăzute la alin. 1 controlează modul de exercitare a dreptului de administrare”;
1. dispozițiile art.297 din OUG nr. 57/2019 privind Codul administrativ referitoare la stabilirea modalităților de exercitare a dreptului de proprietate publică conform cărora ”autoritățile prevăzute la art.287 decid în condițiile legii cu privire la modalitățile de exercitare a dreptului de proprietate publică, respectiv – darea în administrare”.
  În considerarea elementelor prezentate propun ca în ședința ordinară a Consiliului Local al Municipiului Drobeta Turnu Severin să fie aprobat proiectul de hotărâre privind darea în administrare către Serviciul Public de Alimentare cu Energie Termică aflat în subordinea Consiliului Local al Municipiului Drobeta Turnu Severin, a sistemului de alimentare cu energie termică (rețeaua de distribuție)

